Kekalkan keunikan Pesta Bintangor
BINTANGOR: Persatuan Tuai-tuai Rumah Daerah Meradong mengadakan Pertandingan Nyanyian Lagu Iban sempena Pesta Bintangor 2022. Majlis tersebut dimeriahkan lagi dengan kehadiran Ahli Dewan Undangan Negeri (ADUN) Meradong, Datuk Ding Kuong Hiing pada Jumaat. Dalam pada majlis tersebut, Datuk Ding merakamkan ribuan terima kasih kepada Persatuan Tuai-tuai Rumah Daerah Meradong atas jemputan bagi Pertandingan Nyanyian Lagu Iban sempena Pesta Bintangor 2022. Beliau berkata Keunikan Pesta Bintangor malam itu harus dikekalkan disebabkan kerana kaum Cina dan Melayu sama-sama meminati lagu Iban. Sehubungan itu, beliau turut menyatakan bahawa Pilihan Raya Umum Ke-15 (PRU-15)nanti adalah amat penting kepada semua hadirin. “Jika mempunyai seorang wakil rakyat Parlimen GPS Sarikei akan dapat membantu pembangunan infrastruktur di kawasan Meradong dan Sarikei. “Dana peruntukan juga akan bertambah untuk menaik taraf prasarana di kawasan rumah panjang, Kampung Melayu dan Perumahan Cina di Daerah Meradong,” ujarnya lagi. Beliau turut berharap semua hadirin tidak mengira di mana kawasan parlimen dan berharap semua akan memberi sokongan penuh kepada calon Gabungan Parti Sarawak (GPS) pada PRU ke-15 kelak. Turut hadir Setiausaha Politik Premier Sarawak, Teng Ung Woo, Pengerusi Persatuan Tuan-Tuai Rumah Daerah Meradong Ngipa Anding, Pemanca Agan Luat serta tetamu yang lain. 
See author's posts
